Höhen

Höhen () is en Oort in de Gemeen Jörk in’n Landkreis Stood, Neddersassen. Wisch höört von öllers bi Bossel mit bi.

 Geografie 

De Oort liggt in de Masch von de Nedderelv in Oolland an dat Över von de Lüh. Dat Water ut dat Rebeed warrt över de Hogenfeller Wettern na de Lüh hen afföhrt.

De Naveröörd sünd Lüh in’n Noordoosten, Wisch un Neenslüüs in’n Süüdoosten, Mittelskark in’n Süüdwesten un Greundiek in’n Noordwesten.

 Historie 

In’n Eersten Weltkrieg sünd veer Soldaten ut Höhen fullen oder vermisst un in’n Tweten Weltkrieg ok veer.Onlineprojekt Gefallenendenkmäler

 Verwaltungsgeschicht 

De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn.

De Oort höört von öllers bi de Gemeen Bossel mit bi, de an’n 1. Juli 1972 mit de Gemeenreform in Neddersassen Deel von de Gemeen Jörk worrn is.

 Inwahnertall 

 Religion 

Höhen is evangeelsch-luthersch präägt un höört to dat Kaspel von de Nicolai-Kark in Bossel.

För de Kathoolschen is de St.-Maria-Kark in Buxthu tostännig.

 Kultur 

En Denkmaal för de Fullenen ut de twee Weltkrieg’ steiht in Bossel bi’n Karkhoff.

 Weertschop un Infrastruktur 

För Höhen is de freewillige Füürwehr Bossel mit tostännig.

 Verkehr 

Höhen liggt twüschen de Kreisstraat 39 un de Landsstraat 140. De K 39 föhrt in’n Süüdoosten över Wisch un Neenslüüs na Bossel un Cranz.  De L 140 löppt in’n Noordwesten över Greundiek un Hullern na Stood un in’n Süüdoosten över Steenkark, Mittelskark un Gauderhandviddel na Jörk un Königriek/Hoov.

De nächste Autobahn is de Autobahn 26 (Afsnidd Stood–Hamborg). De Opfohrt 4 Dullern liggt so söven Kilometer in’n Süüdwesten von Höhen an de L 125.

De nächste Bahnhoff is so bi ölven Kilometer wied weg in’n Süüdwesten de Bahnhoff Hornborg an de Nedderelvbahn von Cuxhoben na Hamborg. Noch dichter bi is de Bahnhoff Dullern acht Kilometer in’n Süüdwesten. Dor höllt aver blots de S3 von de S-Bahn Hamborg un nich de normale Bahnverkehr.

 Footnoten 

Kategorie:Oort
Kategorie:Landkreis Stood